CELEX: 62011CN0013
Language: fi
Date: 2011-01-11 00:00:00
Title: Asia C-13/11: Ennakkoratkaisupyyntö, jonka Tribunal da Relação de Guimarães (Portugali) on esittänyt 11.1.2011 — Maria das Dores Meira da Silva v. Zurich — Companhia de Seguros, S.A.

26.3.2011   
            
            
               FI
            
            
               Euroopan unionin virallinen lehti
            
            
               C 95/5
            
         Ennakkoratkaisupyyntö, jonka Tribunal da Relação de Guimarães (Portugali) on esittänyt 11.1.2011 — Maria das Dores Meira da Silva v. Zurich — Companhia de Seguros, S.A.
   (Asia C-13/11)
   2011/C 95/08
   Oikeudenkäyntikieli: portugali
   
      Ennakkoratkaisua pyytänyt tuomioistuin
   
   Tribunal da Relação de Guimarães
   
      Pääasian asianosaiset
   
   
      Kantaja: Maria das Dores Meira da Silva
   
      Vastaaja: Zurich — Companhia de Seguros, S.A.
   
      Ennakkoratkaisukysymykset
   
   
               1)
            
            
               Onko Portugalin siviililain 505 ja 570 §:lle annetun tulkinnan mukainen vahingonkorvauksen epääminen liikenneonnettomuudesta, johon olivat osallisina henkilöauto ja tietä ylittänyt jalankulkija ja josta aiheutui jalankulkijalle henkilö- ja omaisuusvahinkoja, seuranneista vahingoista silloin, kun vahinkotapahtuma johtui jalankulkijan menettelystä, ristiriidassa unionin oikeuden, erityisesti (ajoneuvojen liikenteeseen käyttämiseen liittyvästä liikennevakuutuksesta annettujen) ensimmäisen direktiivin (72/166/ETY) (1) 3 artiklan 1 kohdan, toisen direktiivin (84/5/ETY) (2) 2 artiklan 1 kohdan ja kolmanteen direktiiviin (90/232/ETY) (3) viidennen (direktiivi 2005/14/EY) (4) 4 artiklalla lisätyn 1 a artiklan kanssa, kun otetaan huomioon unionin tuomioistuimen niitä olosuhteita, joissa pakollisesta liikennevakuutuksesta maksettava vahingonkorvaus voidaan evätä, koskeva oikeuskäytäntö?
            
         
               2)
            
            
               Jos vastaus on myöntävä eli jos tällainen vahingonkorvauksen epääminen on unionin oikeuden vastaista, onko mainittujen unionin direktiivien kanssa sopusoinnussa sellainen näiden Portugalin siviililain säännösten tulkinta, jonka mukaan tätä vahingonkorvausta voidaan rajoittaa tai alentaa yhtäältä jalankulkijan syyllisyyden ja toisaalta ajoneuvon aiheuttaman vaaran, jotka vaikuttivat onnettomuuden tapahtumiseen, perusteella?
            
         
      (1)  Moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä 24.4.1972 annettu neuvoston direktiivi 72/166/ETY (EYVL L 103, s. 1).
   
      (2)  Moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 30.12.1983 annettu toinen neuvoston direktiivi 84/5/ETY (EYVL 1984, L 8, s. 17).
   
      (3)  Moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 14.5.1990 annettu kolmas neuvoston direktiivi 90/232/ETY (EYVL L 129, s. 33).
   
      (4)  Moottoriajoneuvojen käyttöön liittyvän vastuun varalta otettavaa vakuutusta koskevien neuvoston direktiivien 72/166/ETY, 84/5/ETY, 88/357/ETY ja 90/232/ETY sekä Euroopan parlamentin ja neuvoston direktiivin 2000/26/EY muuttamisesta 11.5.2005 annettu Euroopan parlamentin ja neuvoston direktiivi 2005/14/EY (EUVL L 149, s. 14).